ফিয়ার ফ্যাক্টর: খাত্রোঁ কে খিলাড়ি ১৩
ফিয়ার ফ্যাক্টর: খাত্রোঁ কে খিলাড়ি ১৩ হচ্ছে ভারতীয় আপাতবাস্তব, শারীরিক কসরতভিত্তিক টেলিভিশন রিয়ালিটি অনুষ্ঠান ফিয়ার ফ্যাক্টর: খাত্রোঁ কে খিলাড়ির ১৩তম আসর। এই আসরের প্রথম পর্ব ২০২৩ সালের জুলাই মাসে কালার্স টিভিতে এবং ডিজিটাল মাধ্যমে জিও সিনেমায় প্রচারিত হবে। এই আসরের শিরোনাম রাখা হয়েছে ফিয়ার ফ্যাক্টর: খাত্রোঁ কে খিলাড়ি – ইস বার হর লেভেল, ডর নেক্সট লেভেল। এই অনুষ্ঠানটি প্রতি সপ্তাহের শনিবার ও রবিবার প্রচারিত হবে। এই আসরটি এন্ডেমল ভারতের দীপক ধর দ্বারা প্রযোজিত হয়েছে। এই আসরের উপস্থাপক হচ্ছেন রোহিত শেঠী এবং দক্ষিণ আফ্রিকায় এই আসরের সকল কসরত শুটিং করা হচ্ছে।